Document ID: 31996D0023

ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Δεκεμβρίου 1995 για τη θέσπιση κανόνων για τεχνικά και επιστημονικά μέτρα τα οποία αφορούν τον έλεγχο της κλασικής πανώλης της χοίρων και τη χρηματοδοτική συνδρομή της Κοινότητας (Τα κείμενα στη γαλλική και ολλανδική γλώσσα είναι τα μόνα αυθεντικά) (Κείμενο που παρουσιάζει ενδιαφέρον για τον ΕΟΧ) (96/23/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 90/424/ΕΟΚ του Συμβουλίου της 26ης Ιουνίου 1990 σχετικά με τις δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ (2), και ιδίως το άρθρο 20,
Εκτιμώντας:
ότι η κλασική πανώλη των χοίρων είναι μια σοβαρή λοιμώδης νόσος των χοίρων η οποία δημιουργεί εμπόδια στο εμπόριο ζωντανών χοίρων, χοιρείου κρέατος και ορισμένων προϊόντων με βάση το χοίρειο κρέας 7
ότι η κλασική πανώλη των χοίρων εξακολουθεί να ενδημεί σε ορισμένες περιοχές της Κοινότητας 7
ότι, στο πλαίσιο της οδηγίας 80/217/ΕΟΚ του Συμβουλίου της 22ας Ιανουαρίου 1980 περί εισαγωγής κοινοτικών μέτρων για τον έλεγχο της κλασικής πανώλης των χοίρων (3), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, η Κοινότητα έλαβε μέτρα τα οποία αποσκοπούν στην εξάλειψη της κλασικής πανώλης των χοίρων από το έδαφός της 7
ότι, προς αυτό το σκοπό, η Κοινότητα λαμβάνει επί του παρόντος τεχνικά και επιστημονικά μέτρα τα οποία είναι αναγκαία για να εξασφαλισθεί ότι η υφιστάμενη κοινοτική νομοθεσία λαμβάνει υπόψη τις εξελίξεις οι οποίες σημειώνονται στον τομέα των μεθόδων ζωικής παραγωγής, καθώς επίσης και την εμφάνιση νέων διαγνωστικών μεθόδων 7
ότι, κατά συνέπεια, θα πρέπει να προβλεφθεί κοινοτική χρηματοδοτική συνδρομή για τη λήψη τεχνικών και επιστημονικών μέτρων όσον αφορά τις επιδημιολογικές πτυχές της κλασικής πανώλης των χοίρων 7
ότι υλικά στοιχεία και δεδομένα τα οποία έχουν συλλεχθεί κατά τη διάρκεια προσφάτων κρουσμάτων κλασικής πανώλης των χοίρων, που εκδηλώθηκαν στο Βέλγιο, είναι διαθέσιμα για περαιτέρω εξέτασή τους 7
ότι το Βέλγιο ανέλαβε την πρωτοβουλία να διενεργήσει πλήρη μελέτη χρησιμοποιώντας τα ως άνω στοιχεία και δεδομένα τα οποία είχαν συλλεχθεί το 1993 και 1994 7
ότι, σύμφωνα με τις διατάξεις του παραρτήματος ΙΙ της οδηγίας 80/127/ΕΟΚ, το Βέλγιο διαθέτει εθνικό εργαστήριο για την πανώλη των χοίρων, το οποίο είναι υπεύθυνο για τις διαγνωστικές μεθόδους και βρίσκεται στις Βρυξέλλες 7 ότι το κοινοτικό εργαστήριο αναφοράς για την κλασική πανώλη των χοίρων, το οποίο έχει ιδρυθεί σύμφωνα με το παράρτημα VI της εν λόγω οδηγίας, βρίσκεται στο Ανόβερο της Γερμανίας 7
ότι θα πρέπει να χορηγηθεί κοινοτική χρηματοδοτική ενίσχυση στο εθνικό εργαστήριο για την πανώλη των χοίρων του Βελγίου, για να του επιτρέψει να διενεργήσει περαιτέρω τεχνικές και επιστημονικές έρευνες 7
ότι, για εποπτικούς λόγους, θα πρέπει να εφαρμοστούν τα άρθρα 8 και 9 του κανονισμού (ΕΟΚ) αριθ. 729/70 του Συμβουλίου της 21ης Απριλίου 1970 περί χρηματοδοτήσεως της κοινής γεωργικής πολιτικής (4), όπως τροποποιήθηκε τελευταία από τον κανονισμό (ΕΟΚ) αριθ. 2048/88 (5) 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής 7
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Αποσκοπώντας στο να εξασφαλισθεί ότι η κοινοτική νομοθεσία σχετικά με τον έλεγχο της κλασικής πανώλης των χοίρων οι οποίοι εκτρέφονται βάσει διαφόρων κτηνοτροφικών μεθόδων, βασίζεται στις βέλτιστες διαθέσιμες τεχνικές και επιστημονικές πληροφορίες, η Κοινότητα θα λάβει τα αναγκαία μέτρα για να προσδιοριστεί η σημασία των επιδημιολογικών δεδομένων τα οποία έχουν συναχθεί από πρόσφατα κρούσματα ΚΠΧ, καθώς και των εξελίξεων που έχουν σημειωθεί στον τομέα των διαγνωστικών μεθόδων.
2. Τα μέτρα τα οποία θα ληφθούν πρέπει να περιλαμβάνουν:
α) επιδημιολογική μελέτη, ιδίως όσον αφορά τη διάδοση του ιού της κλασικής πανώλης των χοίρων κατά την είσοδό τους στις εκμεταλλεύσεις 7
β) μελέτη των διαγωνιστικών μεθόδων για την έγκαιρη ανίχνευση λοιμώξεων σε χοίρους οι οποίοι είναι εκτεθειμένοι στον ιό της κλασικής πανώλης των χοίρων.
Άρθρο 2
Η Κοινότητα θα χορηγήσει στο Βέλγιο χρηματοδοτική ενίσχυση για τις τεχνικές και επιστημονικές έρευνες οι οποίες θα διενεργηθούν από το εθνικό εργαστήριο αναφοράς για την κλασική πανώλη των χοίρων το οποίο είναι μέρος του εθνικού ινστιτούτου κτηνιατρικής έρευνας στις Βρυξέλλες, στο δήμο Uccle.
Άρθρο 3
1. Το εθνικό εργαστήριο αναφοράς για την κλασική πανώλη των χοίρων στο Βέλγιο αναλαμβάνει τις αρμοδιότητες και τα καθήκοντα τα οποία προβλέπονται στο άρθρο 1 παράγραφος 2.
2. Το εργαστήριο το οποίο αναφέρεται στην ως άνω παράγραφο 1 πρέπει, μέχρι την 1η Ιουλίου 1996, να έχει υποβάλει μια τεχνική ενδιάμεση έκθεση στο κοινοτικό εργαστήριο αναφοράς για την κλασική πανώλη των χοίρων. Η έκθεση αυτή πρέπει να περιλαμβάνει πληροφορίες σχετικά με τις εργασίες που έχουν πραγματοποιηθεί και τα αποτελέσματα που έχουν επιτευχθεί στο πλαίσιο της παρούσας απόφασης.
Άρθρο 4
Η κοινοτική χρηματοδοτική ενίσχυση ανέρχεται σε 25 000 Ecu κατ' ανώτατο όριο για την περίοδο από 1ης Ιανουαρίου έως 31 Δεκεμβρίου 1996, για δαπάνες που αφορούν το προσωπικό, τα ζώα και τα αντιδραστήρια.
Άρθρο 5
Η κοινοτική χρηματοδοτική ενίσχυση θα καταβληθεί ως εξής:
- το 70 % υπό μορφή προκαταβολής κατόπιν αιτήσεως του Βελγίου,
- το υπόλοιπο κατόπιν προσκομίσεως συνοδευτικών εγγράφων τεχνικής και χρηματικής φύσεως. Τα έγγραφα αυτά πρέπει να έχουν κατατεθεί πριν από την 1η Μαρτίου 1997.
Άρθρο 6
Τα άρθρα 8 και 9 του κανονισμού (ΕΟΚ) αριθ. 729/70 ισχύουν mutatis mutandis.
Άρθρο 7
Η παρούσα απόφαση απευθύνεται στο Βασίλειο του Βελγίου.
Βρυξέλλες, 20 Δεκεμβρίου 1995.

Labels: 7
0
6
18
15